Here is a page extracted from Wikipedia that may contain CSS, HTML, and a lot of unformatted text.

Title: Fratercula arctica
Content: O flairet (Fratercula arctica (Linnaeus, 1758)) ye una au d'a orden d'os Charadriiformes y familia Alcidae que ye nativa de l'Oceano Atlantico.

Pasando l'agüerro y l'hibierno en l'oceano ubierto d'as fredas mars d'o norte, o flairet torna a las redoladas costeras a l'encomienzo d'a temporada de reproducción en zaguerías d'a primavera. Fa niedo en colonias en o cobalto d'as cinglas, cavando un cado en o cual mete un solo uego blanco.

Ye l'au oficial d'a provincia canadiense de Terranova y Labrador.

Mide de 28 a 30 cm de luengo dende a punta d'o suyo pico gruixudo dica la suya coda de punta roma. A suya envergadura ye de 47 a 63 cm y en tierra mide uns 20 cm d'altaria. Lo masclo ye per un regular un mica mas gran que la fembra, pero tienen a mesma color. A frent, a coroneta y a foyeta son de color negra brilant, igual que la esquena, as alas y la coda. As partis inferiors de l'au, o peito, a tripera y las coberteras inferiors d'a coda son blancas. Totas dos patas y los grans piez palmeaus son de color narancha brilant, lo que contrasta con as zarpas esmoladas y negras. Lo pico ye muit distintivo. De costau, o pico ye amplo y triangular, pero visto dende alto, ye estreito. A metat amán d'a punta ye de color roya anaranchada y la metat amán d'o tozuelo ye grisa.

A dieta d'o flairet consiste cuasi en a suya totalidat en peix.

Historicament, os flairets s'atrapaban y se minchaban frescos, salaus en salmuerra u zafumaus y ixucaus. Os flairets agora son protechius per a lechislación, y en os países an a caza encara ye permitida, como Islandia y las Islas Feroe, as leis estrictas aprevienen a sobreexplotación.

Subespecies 
F. a. arctica
F. a. grabae
F. a. naumanni

Referencias

Vinclos externos 

Fratercula